b'\n_START_ARTICLE_\nEmmet Andrew McCusker\n_START_SECTION_\n\xc5\xbdivljenjepis\n_START_PARAGRAPH_\nPo smrti o\xc4\x8deta leta 1908 je pomagal pri delu na doma\xc4\x8di kmetiji, nato pa je leta 1911 pri\xc4\x8del s \xc5\xa1tudijem medicine na Univerzi McGill. _NEWLINE_Leta 1914 se je pridru\xc5\xbeil Kanadski ekspedicijski sili (Canadian Expeditionary Force) kot navadni vojak v Medicinskem korpusu Kraljeve kanadske kopenske vojske (Royal Canadian Army Medical Corps), v sestavi katerega se je boril v Franciji in Belgiji. Leta 1915 pa je bil poslan nazaj na Univerzo McGill, kjer je naslednje leto diplomiral iz medicine in se nato vrnil nazaj na boji\xc5\xa1\xc4\x8de. Po vojni je nadaljeval \xc5\xa1olanje na podro\xc4\x8dju otorinolaringologije v Montrealu, New Yorku in na Dunaju je leta 1923 pri\xc4\x8del z zasebno prakso v Regini. Bil je aktiven tudi na dru\xc5\xbebenem podro\xc4\x8dju; tako je med drugim bil predsednik Saskatchewanskega kolid\xc5\xbea zdravnikov in kirurgov in predsednik Zveze letalskih klubov Kanade._NEWLINE_Po izbruhu druge svetovne vojne je bil povi\xc5\xa1an v podpolkovnika in bil poslan v Evropo kot pomo\xc4\x8dnik direktorja medicinskih slu\xc5\xbeb 1. kanadske divizije. Na tem polo\xc5\xbeaju je bil povi\xc5\xa1an v polkovnika in brigadirja, nato pa je postal namestnik direktorja medicinskih slu\xc5\xbeb v Angliji, Siciliji in v Italiji. _NEWLINE_Po vojni je bil leta 1949 izvoljen za mestnega svetnika Regina Cityja in bil parlamentarni asistent ministra za zdravje Paula Martina. V \xc4\x8dasu svojega mandata je dosegel \xc5\xa1tevilne projekte na javnem podro\xc4\x8dju v Regina Cityju.'